|  |  |
| --- | --- |
| Numri i lëndës: | 2018:009109 |
| Datë: | 21.05.2018 |
| Numri i dokumentit:  | 00040966 |

**P.nr.1179/16**

**NË EMËR TË POPULLIT**

**GJYKATA THEMELORE NË PEJË- DEPARTAMENTI I PËRGJITHSHËM**, sipas gjyqtares, Florije Zatriqi, me pjesëmarrjen e sekretares juridike Bute Noci, në çështjen juridiko-penale kundër të pandehurit, Xh. K nga Peja, rr. “N T” nr..., për shkak të veprës penale të kanosjes nga neni 185 par.2 dhe vepër penale lëndim i lehtë trupor nga neni 188 par.1 nënpar.1.4 të KPRK-së, duke vendosur lidhur me aktakuzën e Prokurorisë Themelore në Pejë – Departamenti i Përgjithshëm, PP/II.nr.1848/2016 të dt. 22.12.2016, pas mbajtjes së seancës gjyqësore, me dt. 04.04.2018, në prezencën e Prokurorit të Shtetit Valbona Disha Haxhosaj, të pandehurit dhe të dëmtuarit J D, murr, publikisht shpalli dhe me datë 02.05.2018, përpiloi këtë:

**A K T GJ Y K I M**

**I pandehuri Xh K,** ilindur më ......., në Pejë, nga babai A dhe nëna N e gjinisë D, ka të kryer shkollën ....., me profesion t......, i ..........., i gjendjes së .......... ekonomike, i identifikuar në bazë të letërnjoftimit me nr. personal ........................., lëshuar nga MPB-Prishtinë, shqiptar, shtetas i Republikës së Kosovës.

1. **PJESA DËNUESE**

**I pandehuri Xh K**

**ËSHTË FAJTOR**

**Për shkak se:**

-Me datë 14.07.2016, rreth orës 13:20, në Pejë, në afërsi të objektit të komunës, me dashje i shkakton lëndim të lehtë trupor të dëmtuarit J. D, në atë mënyrë që pasi që i dëmtuari kishte dorëzuar dokumentet për një tender në objektin e komunës dhe me të dalë nga objekti, tek parkun i qytetit, papritmas i del para i pandehuri Xh, duke iu drejtuar me fjalë kërcënuese siç janë cekur në disp. Nr.I, e më pas e kap për veshi dhe e godet në fytyrë, ku si pasojë e goditjes të njëjtit i shkakton lëndime të lehta trupore,

* me çka kishte për të kryer vepër penale, *lëndim i lehtë trupor nga neni 188 par.1 e lidhur me nënpar.1.4 të KPRK-së.*

Andaj, gjykata konform dispozitave të nenit 7, 8 par.1, 9, 10 par.1, 17 par, 1, 21, 41, 42, 50, 51, 52, 73,74 dhe neni *185 par.2 dhe*, dhe nenit 245, 246, 248 par.1 dhe 4, 359, 360, 361, 365, 366, 450 dhe 463 të KPPRK-së, të pandehurit i shqipton:

**DENIM ME KUSHT**

Ashtu që të pandehurit i përcaktohet dënimi me burg në kohëzgjatje prej **gjashtë (6) muaj**, i cili dënim nuk do të ekzekutohet nëse në afat prej **një (1) viti** i pandehuri nukdo të kryen ndonjë vepër tjetër penale.

I pandehuri obligohet që gjykatës t’ia paguaj shpenzimet procedurale në shumë prej njëzetë euro, paushallin gjyqësor shumën prej njëzetë (20) euro dhe taksën në shumë prej tridhjetë (30) euro, në emër të programit për kompensimin e viktimave të krimit, në afat prej 15 ditësh nga dita e plotfuqishmërisë së këtij aktgjykimi.

Pala e dëmtuar, J. D i nga Peja rr. “S S”, lagja Fidanishte, nr.4, për realizimin e kompensimit të demit, udhëzohet në kontest të rregullt civil.

1. **PJESA REFUZUESE**

**Ndaj të pandehurit Xh. K**

Në kuptim të nenit 363 par.1 nënpar.1.1 të KPRK-së

Gjëja se :

II. -Më datë 14.07.2016, rreth orës 13:20, në Pejë, në afërsi të objektit të Komunës, seriozisht e kanos të dëmtuarin J. D, në atë mënyrë që pasi që i dëmtuari kishte dorëzuar dokumentet për një tender në objektin e komunës dhe me të dalë nga objekti, tek parku i qytetit, papritmas i del para i pandehuri Xh, i cili në ato momente i drejtohet me fjalët se: “ a je ti D”, dhe pasi që i dëmtuari e pohon këtë fakt, i pandehuri i drejtohet po ashtu me fjalët “ se ti duhet të kthehesh dhe të tërheqësh ofertën tenderuese”, e më pas i drejtohet me fjalët kërcënuese: “ kemi me jau q...robt dhe kemi me ju vra”,

 - me çka, ka kryer veprën penale *të kanosjes, nga neni 185 par.2 të KPRK-së.*

Për shkak të heqjes dorë të prokurorit të shtetit nga aktakuza gjatë seancës gjyqësore

Shpenzimet e procedures penale, për këtë pjesë bien në barrë të mjeteve buxhetore të gjykatës.

***A r s y e t i m***

Prokuroria Themelore në Pejë – Departamenti i Përgjithshëm, ka ngrit aktakuzën PP/II.nr.1848/2016 të dt. 22.12.2016, kundër të pandehurit Xh K për shkak të veprës penale*, vepër penale lëndim i lehtë trupor nga neni 188 par.1nënpar.1.4 të KPRK-së dhe të kanosjes nga neni 185 par.2 të KPRK-së*

Gjykat ka mbajtur shqyrtimin fillestar me datë 21.02.2018, në prezencë të prokurorit të shtetit të pandehurit dhe të dëmtuarit, ku i pandehuri u njoftua me të drejtat e tij, u njoftua me aktakuzën dhe provat kundër tij. Pas kësaj prokurori lexoj aktakuzën kundër të pandehurit.

Pas leximit të aktakuzës nga ana e prokurorit, i pandehuri u deklarua se nuk e pranon fajësinë për veprën penale me të cilën akuzohet sipas aktakuzës.

Gjykata me dt. 04.04.2018, para fillimit të shqyrtimit gjyqësor i pandehuri dëshiroi ta merr fjalën dhe i njëjti deklaroi se, për veprën penale nga pika 1 e dispozitivit, i kërkon falje të dëmtuarit publikisht para gjykatës, është penduar thellë për këtë mosmarrëveshje, me familjen e të dëmtuarit J D nuk ka asnjë problem, ka qenë vetëm një mosmarrëveshje, i premton gjykatës se në të ardhmen nuk do të ketë mosmarrëveshje, ndërsa sa i përketë veprës penale nga pika 2 e dispozitivit, *lëndim i lehtë trupor nga neni 188 par.1 e lidhur me nënpar.1.4 të KPRK-së,* e pranon fajësinë.

Pas deklarimit te të pandehurit se e pranon fajësinë për veprën penale nga pika 2 e dispozitivit, gjykata konstatoj se i pandehuri e pranoj fajësinë në mënyrë vullnetare dhe pa asnjë presion, i pandehuri është i vetëdijshëm për pasojat e pranimit të fajësisë, si dhe të gjitha kërkesat nga neni 248 par.1 të KPPRK-së, janë përmbushur. Andaj, gjykata aprovoj pranimin e fajësisë nga ana e të pandehurit.

Duke pas parasysh se gjykata, ka aprovuar pranimin e fajësisë nga ana e të pandehurit dhe ka vërtetuar se nuk ekziston asnjë rrethanë nga neni 253 par.1 pika 1.1, 1.2 dhe 1.3 të KPPRK-së, si dhe faktin se janë plotësuar kushtet nga neni 326 par.4 të KPPRK-së, atëherë në këtë çështje penale nuk është zbatuar procedura e provave, por gjykata pas deklarimit te të pandehurit se e pranoj fajësinë në kuptim të nenit 248 par.4 të KPPRK-së, ka vazhduar me fjalën pë8rfundimtare të palëve prezente.

**Prokurori i shtetit në fjalën e tij përfundimtare**, ka deklaruar se, meqenëse gjatë këtij shqyrtimi gjyqësor sa i përket veprës penale sipas pikës 1, të aktakuzës dhe atë vepër penale të kanosjes, meqnëse palët kanë arrit pajtimin ku gjatë kësaj seance, i pandehuri ia shtrin dorën e pajtimit dhe i kërkon falje palës së dëmtaur, dhe meqenëse i dëmtuari për veprën penale të kanosjes tërhiqet nga propozimi për ndjekje, unë në bazë të këtyre rrethanave heqi dorë nga ndjekja nga pika 1 e aktakuzës dhe atë për vepër penale të kenosjes. Kurse sa i përket veprës penale lëndim i lehtë trupor po ashtu gjatë këtij shqyrtimi gjyqësor i akuzuari e pranoj fajësinë dhe meqenëse ky pranim ka mbështetje edhe në provat në bazë te të cilave është ngrit aktakuza unë pra në tërësi mbes pranë aktakuzës, përshkrimit juridik dhe faktik të veprës penale i propozoj gjykatës që për këtë vepër penale të akuzuarin ta shpall fajtor, ta dënoj sipas ligjit si dhe ta obligoj në pagimin e shpenzimeve të procedurës penale. Me rastin e marrjes së vendimit mbi dënim i propozoj gjykatës që si rrethanë lehtësuese gjykata të ketë parasysh pranimin e fajësisë, pendimin për këtë vepër si dhe premtimin e të akuzuarit se në të ardhmen nuk do të përsërit vepra të tilla penale.

**I dëmtuari në fjalën e tij përfundimtare**, ka deklarua se: kërkon nga gjykata ti ketë prasysh të gjitha rrethanat dhe ta merr një vendim meritor.

**I pandehuri në fjalën e tij përfundimtare ka deklaru** se: i vjen keq për këtë që ka ndodh, thellë është penduar për veprimet e veta, i premton gjykatës që në të ardhmen nuk do ti përsërisë veprimet e tilla dhe në të ardhmen nuk do të ketë probleme.

Me faktet e ofruara në shkresat e lëndës si dhe pranimin e fajësisë nga ana e të pandehurit, është vërtetuar gjendja faktike si në dispozitivin e këtij aktgjykimi. Nga gjendja e vërtetuar faktike si është përshkruar në dispozitiv të aktgjykimit, pa dyshim rrjedh se në veprimet e të pandehurit Xh K, qëndrojnë të gjitha elementet e veprës penale, *lëndim i lehtë trupor* n*ga neni 188 par.1nënpar.1.4 të KPRK-së.*

Sa i përket fajësisë, gjykata ka gjetur se i pandehuri veprën penale e ka kryer me dashje, ndërsa gjatë procedurës penale, nuk janë paraqit rrethana të cilat do ta zvoglojnë apo përjashtojnë përgjegjësinë penale te të pandehurit, kështu që i njëjti është penalisht përgjegjës.

Duke vendosur lidhur me llojin dhe lartësinë e dënimit, gjykata i ka vlerësuar të gjitha rrethanat lehtësuese dhe rënduese në kuptim të nenit 73 të KPRK-së. Kështu si rrethana lehtësuese për të pandehurin gjykata gjeti se i pandehuri ka pranuar fajësinë, qysh para fillimit të shqyrtimit gjyqësor, ka shpreh keqardhje për veprën që e ka kryer dhe publikisht kërkon falje para gjykatës, thellë është penduar dhe premton se në të ardhmen nuk do ti përsërit veprimet e tilla. Andaj, të gjitha këto rrethana kjo gjykatë i ka pranuar si rrethana lehtësuese në dobi të të pandehurit. Si rrethana rënduese për të pandehurin gjykata nuk gjeti.

Andaj, duke vlerësuar këto rrethana, gjykta në kuptim të nenit 73 të KPRK -së, të pandehurin e gjykoi si në dispozitiv të këtij aktgjykimi, me të cilin do të arrihet qëllimi i dënimit.

Gjykata ka ardhur në përfundim se dënimi i shqiptuar ndaj të pandehurit, është në përputhje me shkallën e përgjegjësisë penale të tij dhe me intensitetin e rrezikimit të vlerave të mbrojtura të shoqërisë. Gjykata gjithashtu është bindur se dënimi i shqiptuar, do të shërbej për arritjen e qëllimit të dënimit në pengimin e të pandehurit në kryerjen e veprave penale në të ardhmen, por ai do të ndikoj edhe si preventivë e përgjithshme për personat tjerë që të përmbahen nga kryerja e veprave penale në përputhje me nenin 41 të KPRK-së.

Duk u bazuar në nenin 450 par.2 nënpar.2.6 të KPPRK-së, gjykata ka përcaktuar shpenzimet procedurale në shumë prej njëzetë (20) euro dhe paushallin gjyqësor në shumën prej njëzetë (20) euro, dhe taksën në shumë prej tridhjetë (30) euro, e konform nenit 39 të Ligjit 05/L-036, për Kompensimin e Viktimave të Krimit.

Vendimi që palën e dëmtuar ta udhëzoj në kontest civil, për realizimin e kërkesës pasurore juridike, u murr në kuptim të nenit 463 par. 1 dhe 2 të KPPRK-së

Gjykata në kuptim të nenit 363 par.1 nënpar.1.1 të KPRK-së, për veprën penale nga pika 1 e aktakuzës, hoqi dorë nga akuza pasi që i dëmtuari ka hjek dorë nga ndjekja penale ndaj të pandehurit.

Nga sa u tha më lartë u vendos si në dispozitiv të këtij aktgjykimi konform nenit 365 të KPPRK.

**NGA GJYKATA THEMELORE NË PEJË –DEPARTAMENTI I PËRGJITHSHËM**

 **P.nr.1179/16 dt. 04.04.2018**

**Sekretarja juridike Gj y q t a r j a**

**\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_**

**Bute Noci Florije Zatriqi**

**KËSHILLË JURIDIKE :**

Kundër këtij aktgjykimi, është e lejuar ankesa

 në afat prej 15 ditësh, nga dita e marrjes së të njëjtit.

Gjykatës së Apelit në Prishtinë, e nëpërmjet të kësaj gjykate.